About Darbhanga - दरभंगा शब्द फारसी भाषाक दर-ए-बंग सं निकलल ऐछ। एकर मतलब होइत अछि बंगाल कऽ दरवाजा। एकर मैथिलीकरण होइत इ नाम दरभंगा तक पहुंचल अछि।
 आम, माछ, पान आ मखान के लेल प्रसिद्ध दरभंगा कला-संस्कृति के गढ़ रह अछि। बिहारक छठमा सबसं बड़का शहर दरभंगा बागमती नदीक कात बसल अछि। दरभंगा के मिथिलाक राजधानी सेहो कहल जाइत अछि। कहल जाइत अछि जे मुगल काल मे दरभंगी खां अंहि शहर के बसने छल। दरभंगी खां ब्राह्मण छलैथ। मुदा कालांतर मे इस्लाम अपना लेने छल।
 सन 1845 मे ब्रिटिश सरकार दरभंगा सदर के अनुमंडल बनेलक आ सन 1864 मे दरभंगा शहर नगर निकाय भऽ गेल। सन 1875 मे स्वतंत्र जिला बनबा तक इ तिरहुत के संग छल। 1908 मे तिरहुत के प्रमंडल बनला पर एकरा पटना प्रमंडल सं हटा कऽ तिरहुत मे शामिल कऽ लेल गेल। आजादी भेटबाक उपरांत 1972 मे दरभंगा के प्रमंडलक दर्जा दऽ कऽ मधुबनी आ समस्तीपुर के एकरा अंतर्गत राखल गेल। जिला मे हिमालय सं उतरय वाली नित्यवाही आ बरसाती नदिक जाल बिछल अछि। कमला, बागमती, कोशी, करेह आ अधवारा समूहक नदि सं उत्पन्न बाइढ़ सब साल लाखों लोगक लेल तबाही आनैत अछि।
 एहन चोटीक विद्वान निकलल अछि।
 2011 के जनगणनाक मुताबिक जिलाक आबादी करीब 39. 38 अछि। अहिमे पुरुख के संख्या लगभग 20. 60 लाख आ महिला के आबादी करीब 18. 78 लाख अछि। जिला मे स्त्री-पुरूख अनुपात 910:1000 अछि। जिला मे 72. 75% लोग मैथिली बाजैत अछि। दरभंगा मे उर्दू बजनिहारक संख्या 20. 67% अछि आ करीब 6. 51% लोग हिंदी के अपन पहिल भाषा बताबैत अछि। दरभंगा के साक्षरता दर- 35. 42% (पुरूख-45. 32%, स्त्री- 24. 58%) अछि। परंपरागत तौर पर इ शहर मिथिलाक ब्राह्मण के लेल संस्कृत मे उच्च शिक्षा के लेल प्रसिद्ध रहल अछि। दरभंगा मे करीब 77 फीसदी आबादी हिंदू धर्म के मानैत अछि त लगभग 22 फीसदी आबादी इस्लाम धर्म मानय बाली अछि।
 दरभंगा जिला मे दरभंगा के अलावा मधुबनी आ समस्तीपर लोकसभा सीटक किछ हिस्सा आबैत अछि। दरभंगा लोकसभा सीट पर पुराना समय मे कांग्रेसक दबदबा रहल छल। कांग्रेस के एतय सात लोकसभा चुनाव मे जीत भेटल ऐछ त भाजपा के चाइर आ जनता दल के तीन बेरा जीतक स्वाद भेटल अछि। दरभंगा जिला मे 10 विधानसभा सीट आबैत अछि। एहिमे सं गौड़ाहौराम, बेनीपुर, अलीनगर, दरभंगा ग्रामीण, दरभंगा, आ बहादुरपुर विधानसभा सीट दरभंगा लोकसभा निर्वाचन क्षेत्र मे अछि तऽ दु-दु सीट मधुबनी (केवटी आ जाले) आ समस्तीपुर (कुशेश्वरस्थान (SC) और हायाघाट) लोकसभा निर्वाचन क्षेत्र मे अछि।
 ● मनोकामना मंदिर ( हनुमान मंदिर )
पर संपर्क कैल जा सकैत अछि। 